សុន សេន

សុន សេន Son Sen (ហៅសមមិត្ត ខៀវ)
សុន សេន កើតនៅថ្ងៃទី១២ ខែមិថុនា ឆ្នាំ១៩៣០ នៅខេត្តត្រាវិញ ប្រទេសវៀតណាម។ ប្រពន្ធរបស់ សុន សេន ឈ្មោះ យុន យ៉ាត (ហៅសមមិត្តនារី អាត) រដ្ឋមន្ត្រីក្រសួងអប់រំ និងវប្បធម៌ក្នុងរបបកម្ពុជាប្រជាធិបតេយ្យ។ សុន សេន បានទៅសិក្សានៅប្រទេសបារាំងចន្លោះឆ្នាំ១៩៥០ និងឆ្នាំ១៩៥៦ ហើយបានចូលជាសមាជិកបក្សកុម្មុយនីស្តបារាំង។ ឆ្នាំ១៩៦៣ សុន សេន បានរត់ចូលព្រៃ គេចពីការតាមចាប់របស់ប៉ូលីស។ សុន សេន បានក្លាយទៅជាអគ្គមេបញ្ជាការកងកម្លាំងរំដោះជាតិប្រជាជនកម្ពុជាក្នុងឆ្នាំ១៩៧១។
ក្នុងរយៈកាលកម្ពុជាប្រជាធិបតេយ្យ សុន សេន ជាឧបនាយករដ្ឋមន្ត្រីទីបី ទទួលបន្ទុកការពារជាតិ និងគ្រប់គ្រង់ផ្ទាល់ទៅលើមន្ទីរស២១។ សុន សេន និងក្រុមគ្រួសារត្រូវបានសម្លាប់តាមបញ្ជារបស់ ប៉ុល ពត នៅថ្ងៃទី១៥ ខែមិថុនា ឆ្នាំ១៩៩៧។
នេះជាសន្ទរកថារបស់សុនសេនពេលធ្វើជារដ្ឋមន្ត្រីការពារប្រទេសរបស់កម្ពុជាប្រជាធិបតេយ្យ:
-ពីមុនយួនជាមិត្តរបស់យើង។ប៉ុន្តែជាមិត្តដែលតែងតែមានជម្លោះ។ឥឡូវយួនបានក្លាយជាសត្រូវពិតប្រាកដរបស់យើង។ពីមុនយើងមិនដឹងច្បាស់លាស់ពីផែនការរបស់យួនទេ។ទើបតែឥឡូវនេះយើងដឹងច្បាស់ណាស់ថាយួនបានបង្កើតបក្សក្បត់ដើម្បីប្រឆាំងនឹងយើង។ទៅអនាគតយួននឹងធ្វើអ្វីទៀតគេមិនបញ្ឈប់ត្រឹមនេះឡើយ...គឺជាជម្លោះរវាងបដិវត្តន៍ដ៏ត្រឹមត្រូវហើយនិងបដិវត្តន៍ក្លែងក្លាយ...គឺរវាងទស្សនៈឯករាជ្យពិតប្រាកដនិងឯករាជ្យក្លែងក្លាយ។( laquais=ពណ៌ក្រហមខាងក្រៅដូចជ្រូកខ្វៃ)។
ឯកសារយោង
 ដកស្រង់៖ ប្រវត្តិកម្ពុជាប្រជាធិបតេយ្យ (១៩៧៥ ដល់ ១៩៧៩) ឌី ខាំបូលី 
 មជ្ឈមណ្ឌលឯកសារកម្ពុជា

Category:អ្នកល្បីឈ្មោះរបស់ខ្មែរចំណាត់ថ្នាក់ក្រុម:ខ្មែរក្រហម